Hyundai se sonkragdak
JY LEES NOU Hyundai se sonkragdak
Sonkragpanele op die dak.
Hyundai en Kia het aangekondig hulle gaan voortaan sonkragpanele op sommige modelle aanbring. Die eerste geslag van dié panele gaan relatief standaard wees en op die dak van motors met hibriede aandrywingstelsels vasgebout wees.
'n Volgende geslag gaan half deursigtig wees en op hibriede én gewone motors met binnebrandenjins aangetref word.
Die derde geslag sonkragpanele gaan op die dak en enjinkap van alle Hyundai- en Kia-motors geïntegreer wees en 'n mens sal glo omtrent nie kan onderskei tussen die motor se bakwerk en die sonpaneel nie.
Die doel van die sonkragpanele is om die voertuig se battery te herlaai en 'n lading aan elektriese komponente te verskaf terwyl die voertuig afgeskakel staan. Dit is iets wat jare al deur die veldrygemeenskap gebruik word, maar Hyundai se mikpunt is om dit deel van hulle voertuie se struktuur en standaardtoerusting te maak.